SET รูดกว่า 60 จุด หลุดแนวรับ 1,200 วิตก WHO ประกาศ “โควิด-19” สู่ภาวะระบาดทั่วโลก
SET รูดกว่า 60 จุด หลุดแนวรับ 1,200 วิตก WHO ประกาศ "โควิด-19" สู่ภาวะระบาดทั่วโลก
12 มี.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,186.15 จุด ลบ 63.74 จุด หรือ 5.10% สูงสุดที่ 1,187.39 จุด ต่ำสุดที่ 1,181.05 จุด มูลค่าการซื้อขาย 6.31 พันล้านบาท
ด้านนายเกษม พันธ์รัตนมาลา กรรมการและหัวหน้าส่วนงานวิจัย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้ปรับตัวลงตามตลาดต่างประเทศ โดยตลาดหุ้นในภูมิภาคเอเชียเช้านี้ติดลบถ้วนหน้า โดยเฉพาะตลาดหุ้นญี่ปุ่นร่วงเกือบ 4% หลังดาวโจนส์รูดหนักไปกว่า 5% รับผลจากความกังวลการแพร่ระบาดไวรัสโควิด-19 หลังจากองค์การอนามัยโลก (WHO) ออกแถลงการณ์ว่าไวรัสโควิด-19 เข้าสู่ภาวะแพร่ระบาดไปทั่วโลก ทำให้สร้างความกังวลผลกระทบต่อเศรษฐกิจโลก
ทั้งนี้ มองว่านักลงทุนคงเพิ่มความระมัดระวังมากขึ้น เนื่องจากหากจะซื้อเพื่อหวังเด้งคงเป็นไปได้ยาก จึงแนะนำให้ถือเงินสดไว้ก่อน
พร้อมให้แนวรับ 1,200 จุด ส่วนแนวต้าน 1,250 จุด
 